यह जगत् विदित है कि शनिदेव न्यायकारी देव हैं, अतः जो सत्य व न्याय के मार्ग पर चलता है, उससे ही भगवान शनि शीघ्र प्रसन्न होते हैं। यह प्राणीमात्र की प्रकृति है कि जो जैसा होता है, वैसी ही स्थिति में वह प्रसन्न होता है। इसीलिये शनिदेव को परोपकारी, हितकारी, सदाचारी, न्यायकारी व सत्यवादी व्यक्ति ही अच्छे लगते हैं, वे उनसे सहज ही प्रसन्न रहते हैं, कारणवश ऐसे व्यक्ति संसार में सबसे आदर व सम्मान पाते हैं।